Man val vier verdiepings verDie woonstelblok in Wonderboom, Pretoria. Foto: Google Maps Athlenda Mathe, woordvoerder van Netcare 911, het gesê die 28-jarige man het omstreeks 02:20 van die vierde vloer van die woonstelblok in 10de-laan geval. Paramedici het hom in die parkeerterrein gevind met verskeie ernstige beserings. “Paramedici het die man op die toneel gestabiliseer voordat hy na ŉ nabygeleë hospitaal gehaas is. Dit is nie duidelik hoe dit gebeur het dat die man uit die gebou geval het nie,” het Mathe gesê. Die polisie ondersoek die voorval.